Kan man eje mere end én andelsbolig?
Tak for dit spørgsmål. Du har ret i, at du befinder dig i en problematisk situation, hvis du allerede har købt en anden andel, idet det givetvis af begge foreningers vedtægter vil fremgå, at du har pligt til at bebo andelen, hvorfor du således vil være tvunget til at afhænde den ene. Køb af en ny andel vil ikke kunne accepteres som gyldig grund til at acceptere fremleje, hvorfor vi tvivler på, at du vil få lov til at fremleje. Endelig er det også korrekt, at du ikke kan have mere end en bolig i samme kommune.